als_Latn dik_Latn sna_Latn
Dhjetëra përkrahës të subjektit politik VMRO-DPMNE kanë dalë në një protestë të pa paralajmëruar para Gjykatës Penale në Shkup në mbështetje të zyrtarëve të lartë të kësaj partie, pak kohë pasi Prokuroria Speciale Publike ngriti 17 aktakuza kundër ish-ministrave dhe ish-deputetëve të VMRO-DPMNE’së.
Gazeta Metro raporton se në vendin e ngjarjes ka dalë edhe ish-Kryeministri dhe Kryetari i partisë, Nikolla Gruevski, kurse njësitet speciale të Policisë kanë rrethuar objektin e Gjykatës.
Prokuroria Speciale Publike ka kërkuar sot që disa zyrtarë të lartë që ishin funksionarë të Qeverisë dhe Kuvendit nga partia e Gruevskit të futen në paraburgim.
Në këtë protestë po marrin pjesë edhe disa deputetë të VMRO’së. /gazetametro.net
als_Latn als_Latn als_Latn als_Latn